**În loc de bună seara**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mormintele stau

parcă n-au mângâiere

morminte-n altar

cuvintele iar așteaptă-nviere

cuvinte-n zadar

hei, linia trece de-a curmezișul

prin hopuri de lună

luna se-ndoaie

ca o văpaie smulsă din mână

oprește vioara

cântă o mamă nefericită

mormintele stau

în altare ce n-au lumina ferită

hei, linia trece de-a curmezișul

prin hopuri de paie

luna se-adună

ca o furtună

în stropii de ploaie...

20 noiembrie 2016 – 21 noiembrie 2018, Constanța